Järgnev saade on valminud koostöös Joyce Meyeri teenistuse partneritega
Inimeste õige kohtlemine õnnistab ka sind ennast.
Kui sa aga ei kohtle neid õigesti, jääd ilma ka Jumala õnnistustest.
IGAPÄEVAELU RÕÕMUD
Enne kui läheme tänase võrratu teema juurde,
tahaks jagada teiega midagi, mis olnud hiljaaegu mu südamel.
Ma ei räägi oma saadetes just väga tihti andmisest,
sest miskipärast inimesed arvavad, et küsin seeläbi raha iseendale.
Aga see pole nii.
Kuid Jumal on mulle hiljuti märku andnud,
et teen teile suure karuteene, kui ei õpeta teid olema andjad ja andma.
Küsimus pole isegi selles, kellele te annate,
vaid selles, et oleksite andjad.
Sest see on üks asi, mis on radikaalselt muutnud minu elu
ja mis samas tugineb igati piibellikele alustele.
Mistõttu see poleks lihtsalt aus, kui jätaksin sellest rääkimata.
Jh 3:16 ütleb: "Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
Kui imeline, et Jumal andis kõige väärtuslikuma, mis Tal oli.
Ta andis oma ühe ja ainsa.
Ap 10:38 "Kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid,
sest Jumal oli temaga."
Jumala Sõna julgustab meid olema Kristuse sarnased.
Arendama endas Jumala loomust.
Kuidas saame olla Kristuse sarnased, kui me ei õpi väärtustama andmist?
Me peame saama üle enesekesksest ja isekast mõtteviisist,
mis keskendub eelkõige klauslile: "Aga mina?"
Me küll naudime täiega seda, kui keegi teeb midagi meie heaks,
aga samas peame mõistma, et õndsam on anda kui saada!
Andmisega on seotud mõned imelised tõotused.
Jumal ei vaja meie raha, kuid meie peame õppima andma.
Luuka 6:38 "Andke, ja teile antakse -
hea, tihedaks vajutatud, raputatud, kuhjaga mõõt antakse teie rüppe,
sest selle mõõduga, millega teie mõõdate, mõõdetakse teile tagasi.”
Ehk siis - nõnda nagu annad, nõnda ka saad!
Ehk tagasi elu kuldreegli juurde:
tee teistele nõnda, nagu soovid, et sulle tehtaks.
Võin ausalt öelda, et kui su elus on mõni probleem
ja sa vajad läbimurret, lõikust või imet,
siis üks parimaid asju, mida eales teha võid,
on sirutuda välja kellegi teiseni, kes on keset oma raskusi ja valu.
Üks võimalus selleks on anda midagi.
Anda kas oma aega, raha, või teha mõni heategu.
Kuid sa pead olema andja.
2 Kr 9:6-10 on igati võimas kirjakoht, öeldes:
"Aga see on nii..." (ing k "pidage meeles")
Kui Jumal käsib midagi meeles pidada, siis tuleb seda teha.
"Kes kasinasti külvab, see ka lõikab kasinasti."
Seega küsimus pole vaid külvamises, aga ka suhtumises külvamisse.
"...ja kes rohkesti külvab, see ka lõikab rohkesti."
Seega ma ei taha ainuüksi õpetada teid andma,
aga andma õigete motiividega.
Miks me anname? Selleks, et keegi teine saaks õnnistatud!
Võime olla kindlad, et me elud ja südamed on tõeliselt muudetud,
kui igatseme teha teisi õnnelikuks.
Ja siis ta jätkab: "Igaüks andku nii, nagu ta süda on lubanud,
mitte nördinult või sunnitult, sest Jumal armastab rõõmsat andjat."
Seega Jumal igatseb,
et annaksime õige suhtumise ja suure naeratusega näol.
Tea ka seda, et millal iganes sa annad, sa annad seda otsekui Jumalale.
Sa rakendad piibellikku printsiipi, mille Jumal ise on andnud.
Ja siis Jumal õnnistab sind rikkalikult oma armu, soosingu ja kõige heaga,
et sul poleks millestki puudus ja kõik su vajadused oleksid kaetud.
Iga su hea tegu saab tasutud rikkalikult!
Nii et kui sina jätkad andmist, Jumal annab sulle tagasi,
et sina võiks omakorda anda ja Jumal taaskord õnnistada sind.
On tore, kui saad aidata teisi ja sellest saab hea harjumus su jaoks.
Nii et otsusta juba täna, et sinust ei saa mingit kogumispunkti;
et sa ei hoia vaid endale kõike seda head, mida elu sulle toob,
vaid sa tead, et Jumal tahab anda nii sulle kui sinu läbi.
Siis tuleb veelgi enam tagasi sulle, et omakorda veelgi enam välja minna.
Nii et järgides Jumala juhtimist tahan õpetada sulle andmise tähtsusest.
Kuid nüüd konverentsi juurde kus rääkisime sellest,
kuidas jäljendada Jumala andmist. Nautige!
Psalm 37 on minu jaoks oluline ja ma jagan seda sageli teistegagi.
"Ära ärritu kurjadest; ära kadesta neid, kes teevad ülekohut..."
Vahel keegi teeb sulle haiget ja samas tema olukord on parem kui sinul.
See on paras "liha kõrvetaja".
"Jumal?! Ma püüan siin järgida sind,
aga nemad käituvad nagu viimased jobud
ja saavad ikka palgakõrgendust ega kaota oma tööd nagu mina."
Selle asemel aga peaksid ütlema:
Jumal on minu poolel ja topelt-tasu on tulemas!
Õpi väljendama seda, mida tahad, mitte seda, mis sul hetkel on.
"Ära ärritu kurjadest; ära kadesta neid, kes teevad ülekohut,
sest need niidetakse peagi nagu hein ja nad närtsivad nagu haljas rohi!
Looda Issanda peale ja..." Mida? - Tee head!
Mida? - Tee head! Mida? - Tee head!
Millal? - Kogu aeg!
"Ela oma maal ja pea ustavust!
Siis ta annab sulle, mida su süda kutsub!"
Isegi, kui keegi teeb sulle haiget, siis reageerides sellele Jumala moel,
kannab Jumal su eest juba keset seda olukorda hoolt.
Sa oled seesmiselt hoitud.
Nagu Taavet ütles Ps 23:
"Ka kui ma kõnniksin pimedas orus, ei karda ma kurja."
Ja ta rääkis "söömaajast" vaenlase silme all ja ülevoolavast karikast.
Kui oled seesmiselt rõõmus ja õnnelik, pole vahet, mis su ümber toimub.
Aga nüüd üks saladus... Jagame seda televaatajategagi!
Mida paremini teisi kohtled, seda õnnelikumaks ise muutud.
Hämmastav!
Vahel mõtlen, et kus me küll kristlastena kõik need aastad olnud oleme?
Kui palju kordi peab veel andestusest rääkima, et mõista,
et andeks andes teed eelkõige teene iseendale!
Miks olla solvunud kellegi peale,
kes naudib elu kõige täiega ega hooli põrmugi su pahameelest?
Me võiks ikka veidi targemad olla!
"Olgu sul rõõm Issandast; siis ta annab sulle, mida su süda kutsub!
Anna oma tee Issanda hooleks ja looda tema peale;
küll ta toimetab kõik hästi!"
Seega loodame Jumala peale ja teeme head.
Meil pole just eriti palju kristlasi, kes seisaks õigluse eest.
See pole õiglane, et lapsed peavad elama prügimäel.
Näitasime hiljaaegu videot ühest Kambodža prügimäest,
kus elab 3000 inimest. Nad elavad seal!
Õhtupimeduses, kui prügiautod tulevad uute koormatega,
on lapsed ootevalmis, et sukelduda selle prügi sisse,
leidmaks sealt midagi müügikõlbulikku, et saada raha pinnal püsimiseks.
See on nii vale ja ebaõiglane!
Pole midagi ebaõiglasemat, kui see, et 4-6. a lapsed
peavad iga päev sorima prügis leidmaks omale toidust.
Ma ei saa lihtsalt öelda: "Küll on kahju! Keegi peab midagi ette võtma!"
Sa ütled: "Ma ei tea, mida teha?" Hakka paluma ja küll Jumal näitab.
"Mida ma teha saan?"
Kui mitte midagi enamat, siis vähemalt toeta neid, kes teevad midagi.
Ärge nüüd liiga elevile ka minge...
Sul on kolleeg... kelle auto varastati ära.
Auto liisingu väärtus oli suurem kui kindlustuselt saadud hüvitis,
nii et ta maksab endiselt liisingut, omamata raha teise auto jaoks.
Nii et ta peab kasutama tööle sõiduks ühistransporti,
mis pole muidugi kõige hullem asi maamuna peal, aga...
Talvel on külm ja vihmaga on märg.
Kui ta oleks San Antonios, siis siin on suviti ülipalav.
Sina aga oled tema kolleeg ja korraga turgatab sulle üks mõte pähe.
"Ma võiks ju talle peale tööd küüti pakkuda, seniks kuni olukord laheneb."
Ja siis on see väike sarvik su õlal;
see deemon, kes saadetud takistama Jumala tahte täitumist su elus,
külvates su pähe kõikvõimalikke mõtteid.
Nii et sina mõtled, et saaksid kolleegi aidata, kuid hääl su peas ütleb:
"Aga see teeb pea 2km ringi. Päeva peale kokku 4km."
Hoidku Jumal selle eest, et me kellegi aitamise nimel kannatama peaks!
Me ei taha kogeda mingit ebamugavust, ohvreid ega kulu.
Ega tõusta igal hommikul 10 minutit varem.
Te pigem leppige selle sõnumiga, sest ma ei kavatsegi vait jääda!
Ühel või teisel moel peate selle vastu võtma.
Ma ei talu kristlasi, kes halavad:
"Kui vaid Jumal näitaks, mis mu teenistus on?"
Olen kuulnud seda 33 aastat: kui ma vaid teaks, mis mu eesmärk on?
Kui vaid Jumal näitaks mulle, mis mu teenistus või annid on?
Ma ei tea, milleks mind on kutsutud?
Tee silmad ja kõrvad lahti ning hakka kuulma ja nägema!
Hakka matkima Jumalat, et sinust saaks täiega Tema sulane.
Ole Tema käed ja jalad; ole Tema silmad ja suu.
See pole sugugi raske!
Kui oleksid ise bussisõitja, mida sa tahaks, et keegi su heaks teeks?
Võtaks sind auto peale. Just nii - võtaks su peale ja viiks koju!
Ja siis väike hääl ütleb: "Aga ta isegi ei meeldi sulle!"
Lahe! Parem ongi!
Lahe, kui võtadki peale kellegi, kes on sind halvasti kohelnud!
Sest siis jõuame omadega Jumala mängumaale.
Nüüd on võimalik teha nii nagu Jumal teeks.
Jumal, kes laseb päikesel paista nii õigete kui ülekohtuste üle.
Jumal palus minul ja Dave'il kolida mu vanemad me kodulinna
ja kanda nende eest hoolt kuni nende elupäevade lõpuni,
Jumal andis ka armu selleks, sest see polnud üldsegi mitte kerge
ja inimlikul tasandil ei tahtnud miski minus seda teha.
Sest sa ei taha aidata kedagi, kes on sind kuritarvitanud.
Aga usun, et päeval, mil kolisime nad uude majja sisse,
põrgu seinad värisesid.
Kui sul on ema või isa, kellega sa pole juba 3 kuud rääkinud,
siis see pole normaalne.
"Aga sa ei tea, mis nad mulle tegid!" Ikkagi pole õige!
Piibel ei käsi meil kohelda hästi vaid neid, kes on selle ära teeninud.
Arm on midagi, mida sa annad just neile, kes pole seda ära teeninud.
Ärge nüüd selle jutu peale homme koju jääge!
Jeremija 22:13: "Häda sellele, kes ehitab oma koja ebaõiglusega
ja oma ülakambrid ülekohtuga,
kes paneb oma ligimese palgata orjama ega anna temale ta tasu."
Tahaks öelda kõigile kuulajatele, kes mind ühel või teisel moel kuulevad:
kui sul on oma ettevõte; kui oled ülemus või töödejuhataja
ja sinu alluvuses töötavad inimesed ja sulle kasu toovad,
siis kui sina neid ära kasutad...
Sa ei saa jätta maksmata väärilist tasu ja arvata, et pääsed puhtalt.
Sa ei saa tõsta palka vaid siis, kui nad ähvardavad töölt lahkumisega.
Me teenistusena tegime aastaid tagasi midagi, mis oli päris kulukas.
Tundsime end halvasti üksikemade pärast,
kes meil töötasid, kuid ei saanud lubada endale tervisekindlustust.
Tol ajal maksime iga töötaja, kuid mitte ta pereliikmete Haigekassa eest.
Nii et otsustasime usus ja andja meeles astuda välja
ja tasuda kõigi pereliikmete Haigekassa kindlustuse.
Te isegi ei taha teada, palju see maksab!
Võite mõelda oma kulude peale korrutades selle 900ga või enamgi veel.
Seepeale võib ju mõelda: mis valemiga see üldse võimalik on?
Aga teate, mis?
Inimeste õige kohtlemine on üks põhjuseid, miks sind õnnistatakse.
Kui aga kohtled neid vääriti, ei näe sa ka Jumala õnnistusi oma elus.
Mõned mõtlevad nüüd: "Oh, vedas mul, et ma kellegi ülemus pole!"
Varem või hiljem leiad end olukorras, kus teha või mitte teha midagi.
Kui aga tahad olla see, kes esindab Jumala õigust,
siis sa ei tee asju, mis kuidagimoodi välja veavad,
vaid sa annad oma parima,
tehes neile seda, mida tahad, et sullegi tehtaks!
"Häda sellele, kes ehitab oma koja ebaõiglusega."
Kui tahan ehitada üles suure firma läbi teiste ebaõiglase kohtlemise,
ütleb Piibel: "Häda mulle!"
Ma ei tea, mida see tähendab, aga ma ei taha sellest osa saada.
"Kes ütleb: Ma ehitan enesele ruumika koja, avarad ülakambrid,
raiudes aknad, vooderdades seedritega ja võõbates punase värviga.
"Kas sa selleks oled kuningas...?" Mulle meeldib see!
Kas sa arvad, et ülemuse või vastutaja roll on sulle antud selleks,
et kohelda teisi vääriti ja samas nautida ise elu?
Keegi peab hakkama oma töötajatega paremini ümber käima.
Paljud mõtlevad nüüd:
"Just! Mu ülemus peab hakkama mind paremini kohtlema!
Hangin talle CD koopia sellest kõnest!"
Aga kui sa tahad, et Jumal seda sinu heaks teeks,
peaksid sina hakkama kedagi teist paremini kohtlema.
Isegi kui selleks on su koer! Oled temast üle, nii et kohtle teda hästi!
"Kas sa selleks oled kuningas, et hoobelda seedritega?
Eks sinu isagi söönud ja joonud, aga ometi tegi ta õigust ja oli õiglane.
Siis oli tal hea põli."
Siis oli tal hea põli!
Kui tahad, et Jumal su firmat õnnistaks - kohtle oma töötajaid hästi.
Ma pidin seda ütlema.
Kui tahad, et su perel oleks kordaminek, kohtle oma lapsi hästi; austusega
See, et nad on lapsed, ei tähenda veel, et nad ei vääri austust.
Piiblis on öeldud: "Kui teete liiga neile väikestele...
oleks parem, kui kivi pandaks te kaela ümber ja teid uputataks merre."
"Austa oma ema ja isa, et su käsi hästi käiks ja sa võiks elada kaua."
Võtke aga vanematega ühendust ja küsige, kuidas neil läheb.
Kui sa teed õiget asja olukorras, mis tundub täiega vale -
siis see on koht, kus arened vaimulikult.
Jumal on õigluse Jumal, mistõttu palu, et Ta tooks seda sinugi ellu.
Kuid Ta teeb seda sulle ja sinu läbi.
Sulle ja sinu läbi.
Sel ajal, kui ootad Jumala järgi... Ütle: "Mul on vägi, et oodata."
Ütle veelkord: "Mul on vägi, et oodata."
Ütle veelkord, sest siis suudad ka iseennast veenda selles.
Ajal, mil' ootad Jumalapoolset kompensatsiooni ja kättemaksu,
pead sina olema aktiivne ja tegema...mida? - Head!
Millal? - Kogu aeg!
Te olete päris nutikad siin San Antonios!
"Need, kes tunnevad Jumalat, on õiglased ka teiste suhtes."
Need, kes tunnevad oma Jumalat ja omavad ilmutust Tema loomusest,
kardavad teisi valesti kohelda.
Meil peab olema aukartus ja hirm teiste vääriti kohtlemise ees.
Igakord, kui arvad, et oled kellelegi haiget teinud,
ole alandlik ja mine palu andeks.
"Anna andeks, et ei kohelnud sind nii nagu oleksid seda väärinud."
Jumal võtab seda väga isiklikult, kui Tema lastega halvasti ümber käime.
Ma juba tunnen, kuidas te kasvate! Kas kasvate?
Peamine mõte, mida tänasest saatest kaasa võtta, on:
"Mida paremini inimesi kohtled, seda õnnelikum sa ise oled."
Mulle meeldib Ps.37:3 "Looda Issanda peale ja tee head."
Kui sul on mõni probleem, siis:
1. Looda Issanda peale ja 2. Tee head.
"Ela oma maal ja pea ustavust! siis ta annab sulle, mida su süda kutsub!"
Pakume täna 10 CD seeriat Jumala karakteri kohta.
Kuidas sa saad loota ja usaldada kedagi, keda sa ei tunne?
Sellest ei piisa, et vaid tead midagi Jumala ja Tema olemasolu kohta.
Kas sa tunned Tema loomust? Seda, mida Temalt oodata?
Sa saad teada, et Jumal on ustav ja õiglane, muutes kõik halva heaks.
Võib-olla mõtled, et 10 CD kuulamine võtab terve igaviku,
aga seal on väga palju head infot,
mis toob sind lähemale Jumalale ja aitab Teda paremini tundma õppida.
Nii et: kui tahad tõesti olla võidukas oma elus ja nautida seda,
siis pühendad ka aega õppimisele.
Mida enam Jumala Sõna uurid, seda tugevamaks saad.
Nii et esita aga julgelt oma tellimus ja õpi paremini tundma Tema loomust.
Js 54 ütleb, et ideaalne Jumala sulane paljundab Jumala loomust.
Peame arendama Jumala loomust oma eludes ja tegema selle nähtavaks,
et inimesed näeksid Jeesust meis.
Tellige 10 CD seeria "Jumala loomus", kasutades ekraanil olevat infot.
Järgmises saates:
Religioossed inimesed on Jumala karjas kõige hullemad.
Jeesus ütles: "Te olete nagu lubjatud hauad täis surnuluid.
Teistele ütlete, mida teha, aga ise ei aita mitte kedagi."
Pean ausalt tunnistama, et olin ise ka kord nagu variser.
Partnerlus. Kui meie oleme siin...
siis sina oled ka siin!
Oled vahel soovinud võtta Joyce kaasa kõikjale, kuhu lähed?
Nüüd on see võimalik!
Lae Joyce'i kodulehelt alla tema saade ja ongi olemas!
"Söö küpsist ja osa kingi" on värske lähenemine sellele,
kuidas peaksime iseennast kohtlema.
Ma ei taha, et oleksid isekas,
aga samas see ei tähenda, et sa ei võiks iseennast ka poputada.
Julgustan sind tähistama võite oma elus, mis hoiab elu tasakaalus.
See on oluline raamat, mis suureks abiks sulle.
Raamat saadaval kodulehe kaudu.
Tähendad meile rohkem kui arvatagi võid.
Hindame sind väga ja täname kõiki, kes muutnud me teenistuse võimalikuks.
Üheskoos toidame näljaseid, riietame vaeseid ja kuulutame evangeeliumi.
Võtke meiega ühendust, saatke oma palvesoovid.
Saage meie partneriks, et jagada Kristuse armastust üle maailma.
Tõlge: Anne-Ly Raukas